Den britisk ingeniør Philip Taylor købte i 1845 et skibsværft i La Seyne ved [[Toulon]]. Han havde brug for gode ingeniører til sin virksomhed og tog på headhunting til Storbritannien, hvor han hyrede William Swift som direktør, og Swift tog nevøen Robert Whitehead med som ingeniør til Frankrig i 1846. Efter et par år flyttede Whitehead til [[Milano]] (Der på det tidspunkt var en del af det [[østrigske kejserrige]]) og skabte her sin første selvstændige virksomhed, som rådgivende ingeniør i tekstilbranchen. Milano var et centrum for produktion af silke, og det lykkedes Whitehead at udvikle et antal opfindelser, der kunne forbedre processen. Whitehead sørgede for at [[patent]]ere sine opfindelser i [[Wien]], i håbet om at de kunne give ham en god, fast indkomst. Under hans ophold i Milano udbrød der et folkeligt oprør i 1848 - byen blev generobret af østrigerne under general [[Josef Wenzel Radetzky von Radetz|Radetzky]] - og de voldsomme begivenheder gav ham en varig afsky for krig.<ref>Gray, side 19-24.</ref>
Teknologi